แม่น้ำโพทง

แม่น้ำโพทง หรือ โพทงกัง เป็นแม่น้ำในประเทศเกาหลีเหนือ ไหลผ่านเปียงยางซึ่งเป็นเมืองหลวงและเป็นลำน้ำสาขาของแม่น้ำแทดง

มีสะพานหลายแห่งทอดข้ามแม่น้ำในเปียงยาง รวมถึงสะพานแห่งหนึ่งบริเวณปากแม่น้ำที่เรียกว่า "สะพานโพทง" อย่างไรก็ตาม สะพานที่ใหญ่ที่สุดคือสะพานที่รู้จักในชื่อ "สะพานอันซัน" พิกัด  ซึ่งรองรับทางหลวงแยกช่องจราจรสายหลักในแนวทิศตะวันออก–ตะวันตกThe Ansan Bridge appears on a 1990 stamp, Scott #2891, label in that catalogue as "Pothong Bridge" - Scott (2008) "Korea, Democratic People’s Republic" Scott 2009 Standard Postage Stamp Catalogue Volume 4 (165th edition) Scott Publishing Co., Sidney, Ohio, page 303. ISBN 978-0-89487-420-8See map at http://www.pyongyang-metro.com/pystrtmp.jpeg 

ก่อน ค.ศ. 1946 พื้นที่เกษตรกรรมทางตะวันตกของเปียงยางตามแนวริมแม่น้ำ (ที่ราบลุ่มแม่น้ำ) ลงไปจนถึงจุดที่ไหลเข้าสู่แม่น้ำแทดงต้องเผชิญอุทกภัยเป็นประจำทุกปี พื้นที่แห่งนี้เป็นที่รู้จักในชื่อ "โทซงรัง" ชาวนาที่นั่นต้องสร้างบ้านของตนเองขึ้นใหม่ทุกปีหลังน้ำลด ดังนั้นสิ่งก่อสร้างจึงมีความจำเป็นต้องมีลักษณะชั่วคราว เช่น กระท่อม หรือแม้แต่บ้านหลุมSome authors referred to it as a slum. ;  ใน ค.ศ. 1946 แม่น้ำได้รับการเปลี่ยนทางน้ำผ่านโทซงรังตาม "โครงการปรับปรุงแม่น้ำโพทง" ปัจจุบันโทซงรังเป็นส่วนหนึ่งของเปียงยาง

ใน ค.ศ. 1971 ณ อุทยานบนภูเขาพงฮวา ซึ่งเป็นเนินเขาบนฝั่งซ้าย (ทิศตะวันออก) ของแม่น้ำ รัฐบาลได้ก่อสร้างอนุสาวรีย์สำหรับ "โครงการปรับปรุงแม่น้ำโพทง" พิกัด  เพื่อระลึกถึงการไปเยือนโทซงรังของคิม อิล-ซ็องใน ค.ศ. 1945 และการเปลี่ยนทางน้ำใน ค.ศ. 1946

ใน ค.ศ. 1976 การไปรษณีย์เกาหลีเหนือได้ออกแสตมป์เพื่อระลึกถึงการไปเยือนโทซงรังของคิม อิล-ซ็องใน ค.ศ. 1945 ใน ค.ศ. 1998 พวกเขาได้ออกแผ่นที่ระลึกแสตมป์แสดงภาพคิม อิล-ซ็องขณะทำพิธีวางศิลาฤกษ์เพื่อการก่อสร้างโครงการเปลี่ยนทางน้ำ

 อ้างอิง 

 แหล่งข้อมูลอื่น 
 ภาพถ่ายอนุสาวรีย์โดยมีย่านกลางเมืองเปียงยางเป็นฉากหลัง

โพทง
หมวดหมู่:ภูมิศาสตร์เปียงยาง
หมวดหมู่:จังหวัดพย็องอันใต้